CELEX: 32020D1548
Language: el
Date: 2020-10-13 00:00:00
Title: Απόφαση (ΚΕΠΠΑ) 2020/1548 της Επιτροπής Πολιτικής και Ασφάλειας της 13ης Οκτωβρίου 2020 σχετικά με τον διορισμό του αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/2/2020)

26.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 354/5
               
            
         ΑΠΟΦΑΣΗ (ΚΕΠΠΑ) 2020/1548 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 13ης Οκτωβρίου 2020
         σχετικά με τον διορισμό του αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/2/2020)
         H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την κοινή δράση 2005/889/ΚΕΠΠΑ του Συμβουλίου, της 25ης Νοεμβρίου 2005, σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (1), και ιδίως το άρθρο 10 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 10 παράγραφος 1 της κοινής δράσης 2005/889/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah), συμπεριλαμβανομένης της απόφασης διορισμού του αρχηγού της αποστολής.
                  
               
                     (2)
                  
                  
                     Στις 8 Δεκεμβρίου 2017, η ΕΠΑ εξέδωσε την απόφαση (ΚΕΠΠΑ) 2017/2430 της Επιτροπής Πολιτικής και Ασφάλειας (2) για τον διορισμό του κ. Günther FREISLEBEN ως αρχηγού αποστολής της EU BAM Rafah από τις 4 Δεκεμβρίου 2017 έως τις 30 Ιουνίου 2018.
                  
               
                     (3)
                  
                  
                     Η θητεία του κ. Günther FREISLEBEN ως αρχηγού αποστολής της EU BAM Rafah παρατάθηκε σε τακτικά χρονικά διαστήματα, πιο πρόσφατα έως τις 30 Οκτωβρίου 2020 με την απόφαση (ΚΕΠΠΑ) 2020/1011 της Επιτροπής Πολιτικής και Ασφάλειας (3).
                  
               
                     (4)
                  
                  
                     Στις 30 Ιουνίου 2020, το Συμβούλιο εξέδωσε την απόφαση (ΚΕΠΠΑ) 2020/955 (4) για την τροποποίηση της κοινής δράσης 2005/889/ΚΕΠΠΑ και την παράταση της EU BAM Rafah έως τις 30 Ιουνίου 2021.
                  
               
                     (5)
                  
                  
                     Στις 8 Οκτωβρίου 2020, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του κ. Mihai-Florin BULGARIU ως αρχηγού αποστολής της EU BAM Rafah,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Mihai-Florin BULGARIU διορίζεται αρχηγός αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah), από την 1η Νοεμβρίου 2020 έως τις 30 Ιουνίου 2021.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Νοεμβρίου 2020.
         
         
            Βρυξέλλες, 13 Οκτωβρίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 327 της 14.12.2005, σ. 28.
         
            (2)  Απόφαση (ΚΕΠΠΑ) 2017/2430 της Επιτροπής Πολιτικής και Ασφάλειας, της 8ης Δεκεμβρίου 2017, σχετικά με τον διορισμό του αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/2/2017) (ΕΕ L 344 της 23.12.2017, σ. 9).
         
            (3)  Απόφαση (ΚΕΠΠΑ) 2020/1011 της Επιτροπής Πολιτικής και Ασφάλειας, της 2ας Ιουλίου 2020, για την παράταση της θητείας του αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2020) (ΕΕ L 224 της 13.7.2020, σ. 9).
         
            (4)  Απόφαση (ΚΕΠΠΑ) 2020/955 του Συμβουλίου, της 30ής Ιουνίου 2020, για την τροποποίηση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (ΕΕ L 212 της 3.7.2020, σ. 18).